Jasper se Griffelgids » 2008» March
Die skim doen weer sy rondte
March 26, 2008 Algemeen 19 Comments
Die blogosfeer se "prodigal son"
doen weer 'n inskrywing. Jammer ek het so lank weg gekruip. Dit was nie my keuse nie…. So tussen al die administratiewe dinge wat noodgedwonge aandag soek (Sodat Jasper darm so paar sjillings in sy rekening kan kry) en 'n trippie na Ghana vir werk wat weereens na verdere administrasie lei, het blog tyd vir 'n rukkie agterwee gebly….
Ghana was lekker. Lekker warm. Sowat 36°C met 'n humiditeit van om en by 88%. Het jy al uit 'n temperatuur gereguleerde vliegtuig geklim na jy weg is uit 'n plek soos Engeland in die doodsnikke van die Europese winter? Glo my, dit voel of jy in 'n oond instap. Een wat die heel tyd aan bly. Dag en nag.
Malaria loop saam met die hitte. Die konstante "threat" wat heel tyd in jou agterkop sit. Elke oggend en elke aand na 'n lekker koue stort kom die buisie anti-mozzie salfies uit. Dik gesmeer in die aand reguit onder 'n muskiet net in die bed. Lê en loer so deur die gaas na die TV want internet word nog hanteer soos 'n gestapo kamp. Jy kan in, maar niks gaan uit nie. So as julle gewonder het hoekom Jasper so bietjie afvallig was in die Kuber spasie…. Blameer dit op die Cisco manne van Ghana.
Ghana is mooi. Soos in ongerep amper. Maak nie fout nie, jy moet ver soek vir 'n stukkie onbewerkte aarde. 2km is die verste wat jy gaan ry op 'n pad sonder om lewe te sien. Die mense is vriendelik en anders as meeste ander Afrika lande, hier voel jy veilig. Selfs in die aand alleen. Die populasie is Gods vresend. Daar is 'n ongelooflike godsdienstige atmosfeer in die lug. Korrupsie bestaan nie en jy kom dit agter as jy deur die doane gaan op die lughawe. Suid Afrikaanse immigrante is volop. Hulle bly hier soos in Suid Afrika van ouds. Die ergste bekommernis 'n malaria sessie van 3 dae in die bed. Daar is 5 taxis vir elke voertuig op die pad. 9 uit 10 taxi's het 'n godsdienstige "slogan" op die agter venster. Paas Vrydag loop elke dorp se bewoners soos op 'n kruistog deur die strate en sing gesange en godsdienstige liedjies. (Ek het al baie lande deur gereis maar dit is die eerste keer wat ek so iets teëkom. Nie eens die Vatikaan het so gevoel nie.
Vooruitgang is ewenwel sigbaar soos dit 'n ontwikkelende land betaam. Skoolgeld word ook betaal. Dit is sigbaar op die teerpaaie wat orals ontpop, maar nie goed uitgelê word nie. Die korosie van al die reën is baie sigbaar omdat daar nie voorsiening gemaak word vir water afvoer nie. Dit veroorsaak slegte slaggate en valkante op die sye van die die paaie. Die mense ry maar om dit. Ghana is ryk aan minerale. Goud is volop en dit bring welvaart die land in. Dan moet ek ook bysê dat ek nog nooit soveel piesangs in een plek gesien het nie. Ek kon ook net glimlag vir al die dinge wat langs die pad verkoop word vir kos (baie van dit "illegal"). Daar was 'n likkewaan, rotte, ander klein knaagdiere, 'n Tompsons Gazelle en selfs 'n jong krokodil en natuurlik hope piesangs, palm en kokos neute en ook palm olie.
Die huise wat in en om die stad gebou word skep die prentjie wat 'n gesonde ontwikkeling in die land uit beeld. Die samehorigheid van die populasie en die trots van 'n nasie wat laas jaar hulle 50ste onafhanklikheids vieringe gehad het van die voormalige Britse kolonialisme is duidelik beeldend wanneer jy met hulle gesels. Gedurende my tydjie daar het ek soos dit enige boerseun betaam darm 'n koue enetjie gevat saam met 'n paar van die menige "expats" wat daar woon en werk en ek wil graag vir die ouens dankie se dat julle my tuis laat voel het. Craig, Colin, Errol en al die ander op Ahafo, natuurlik ook "Slim" die barman op Accra, ek hoop ek sien julle almal weer en 'n spesiale dankie aan Chris Roodt en sy vroutjie op Akyem, Dit was lekker om saam met julle te kuier en groot dankies vir die gasvryheid en die braai.
Ghana is 'n fantastiese plek. As jy ooit Afrika in sy element wil sien en nog steeds veilig wil voel, doen jouself 'n guns en gaan eksploreer Ghana en sy mooi tropiese wêreld.
Die laaste aand in Azerbaijan
March 11, 2008 Algemeen 23 Comments
Lid van die ou Sovjet federasie. Geliefde stad van die voormalige president Haydar Aliev. Sy toorn teen die russe oor die massamoord gepleeg op Azerbaijani studente net voor onafhanklikheid het hom die liefde van 'n nasie gewen. (Kudo's vir jou in my boek swaer) So erg was sy retaliasie dat die KGB hom wou dood maak. (Mugabe, kom neem bietjie lesse by die man). Tussen die oer oue mure en geboue van die "ou stad" met sy kenmerkende atmosfeer waar die ou gardes nog soos in die middeleeue leef tot die geharwar van die "nuwe stad" wat om sy mure gebou word.
Die mense haat die Armene aan die westelike grens (Hulle was die russe se byl met die massamoord) en ook die invallers in die vroeë 2000's vanwaar 'n hele gedeelte van Azerbaijan oorwin is. (Nog steeds 'n russiese hand hierin?). Aliev en sy seun wat nou president is het verkies om die westerse invloed aan te neem en sodoende vir die mense 'n eg demokratiese omgewing te skep. Dit het die russe vervies.
Die mure om die "ou stad" spreek van 'n tyd wat beinvloed is deur die kruistogte met die ooglopende boog skutte. Die tyd toe die kruisvaders die persiese magte aangevat en somtyds oorwin het.
Die sovjet regime het wel diep spore getrap. Veral in die nywerheid en industrie. Hier kan jy nog die russiese "citi golf" vind net soos in enige ander voormalige federasie lid land. Sedert die vroeg 80's maak hulle hierdie Lada motortjie en hulle maak hom vandag nog. 'n stuukie blik op wiele met net die fundamentele gedeeltes van 'n motor. 'n bakwerk met vensters, 'n verwarmer, 'n stuurwiel, sitplekke en matte. Natuurlik dan ook ligte en flikkerligte en die mees belangrikste gedeelte van enige kar in hierdie geweste natuurlik 'n ordentlike toeter. (Links 'n Lada van die laat 80's en regs een van die nuwe 2007 modelle)
Suid Afrikaners hier is heelwat. Jy hoef nie ver vir hulle te soek nie. Kyk net vir iemand wat nie heeltemaal so blas is nie en gewoonlik 'n hele hand bo die res van die mense uitstaan. ('n hand en 'n kop as jy my hoogte het) Kanse is dat sy aksent hom sal weggee nog voordat jy hom vra "van waar gehasie". Glenn, dankie vir die braai. Moenie worrie nie, dit was nie gebrand nie en die rooi wyn wat soos 'n Weiser Riessling proe sal ek weer saam met jou drink ;). Dokter van Blerk, ek hoop ons paaie kruis weer!
My tydjie in Baku was lekker. O'Finnigans se Guiness is nou klaar en die Tiger bar het besluit hierdie boerseun is 'n lewenslange lidmaatskap werd. Nie vir die meeste drank in een aand nie (As julle dalk so dink), maar omdat Jasper bietjie hans geraak het met 'n skepsel wat 'n meisie gestaan en rond ruk het. Ek dink die knaap se snoet snuif nou nog bloed… (stupid ingilsman..)
Die "wat gebruik jy Tag"
March 11, 2008 Algemeen 9 Comments
DaMario het hierdie mandie op my stoep kom sit via Johan Swart…… Thanks DM Het gewonder wat ek vanaand op die blog gaan sit…
Wat gebruik ek?
Ek werk op 'n Dell Inspiron 9400 laptop met 'n 17 duim skerm. Redelike vris rekenaartjie, want dit is al wat die druk kan hanteer as jy met groot grafiese dokumente speel so af en toe of as jy Sonar 7 musiek prosesserings programatuur hardloop. Nie dat ek dit juis elke dag vir werk gebruik nie, dit is meer 'n stokperdjie maar daar kom tye…
Photoshop CS3 is die program van keuse en contribute gebruik ek natuurlik om die blog mee te update. Dreamweaver is ook daar en dan natuurlik oubaas Bill se programatuur. Buiten die het ek open office en gimp vir die gratis gedeelte en natuurlik ook Acrobat 8 prof om die nodige dokumentasie om te swaai na pdf toe. Dit is nodig in my werk waar kwotasies en kontrakte somtyds skielik anders lyk as wat jy dit oorspronklik gekryf het… (Ja, dit gebeur in Engeland ook)
So ek tag dan nou maar vir Nikita, Roer en Sharks.
Drogbeelde in die Skemer Skans
March 10, 2008 Algemeen 10 Comments
Het julle al ooit 'n uiltjie geknip en so half in die "skemer skans" oftewel "twilight zone" van slaap beweeg. waar droombeelde so werklik is, jy kan tot die lyne op iemand se gesig sien. Soms droom ek in diepe slaap en kan niks onthou die volgende dag nie, tot op 'n dag wat ek iets sien of iewers beweeg en dan so vir myself dink "ek was al hier…." So al asof ek die droom herleef. Ander kere weer sien ek die droom so duidelik soos 'n drogbeeld in die skemerskans al asof dit nou besig is om te gebeur, maar dit gee nooit "dejavu" later nie.
Op 'n manier laat dit my altyd dink aan Morgan La Fay se spieël hande wat oor turflande gly. Foto's as kind tussen Warmbad en Settlers met "mirages" oor die turflande as die dag warm raak. Die Mirage van 'n standvastige lewe met 'n pa wat nie rondloop nie.
Morgan La Fay, die moeder van Mirages, half suster van koning Arthur en ook bekend as die "vorm veranderings feëtjie". Die skoonheid van die kelte en "Femme Fatale of note". Dit was sy wat Guinevere en Lancelot se sodomie verklik het uit wraak vir Guinevere wat haar uit Camelot verban het oor haar losse sedes. Op haar ou dag vrede gemaak het met Arthur en as kisdraer by sy begrafnis opgetree het na sy hom as raadpleër bygestaan het in sy laaste jare. In die Arthurian siklus was sy die dogter van Elaine en het sy 'n pa gedeel met Arthur. In die "Wheel of time" was sy Elaine se moeder (Morgase) en die koningin van die Roos Kroon. Ook hier was sy nie waffers met getrouheid nie maar sy kon maak soos sy wil as Koningin.
Lê vergifnis net in drome en feëverhale vir die klas van ding of is vergifnis regtig moontlik? Ek vra, want ek lees nou al 'n geruime tyd al die blogs oor die topiek van manne wat nie hulle dinge uit gate kan (of wil) hou nie…..